**УПУТСТВО ЗА ИЗРАДУ ПРЕЗЕНТАЦИЈА** **ЗА СТУДЕНТЕ ОСНОВНИХ И ПОСЛЕДИПЛОМСКИХ СТУДИЈА ФПУ**

Студенти основних студија реализују презентације на обавезним и изборним предметима на часовима током **летњег семестра**, а студенти докторских студија у **испитним роковима**.

**Услов** за израду презентације на обавезним предметима ИУ3 и ИУ4 јесу **семинарски рад са максималним бројем бодова (10) и/или освојен минимум од 18 поена на колоквијуму**, о чему предметни наставник води евиденцију.

Израда презентације на изборним предметима на основним и докторским студијама (Српска уметност 20. века и Српска авангардна уметност) није условљена.

**Тему** и **термин** одржавања презентације студент дефинише уз консултације са предметним наставником на часу. Тема презентације мора да одговара наставном програму на предмету, тачније наставним јединицама које се обрађују током летњег семестра. То може бити анализа једног дела, опуса једног уметника или поетике једног покрета. Термини за реализацију презентација на основним студијама одређују се на почетку летњег семестра, а студенти их презентују на часу, у складу са датумом обраде одређене наставне јединице (по недељама).

Презентације се реализују у **ppt формату**.

Први слајд треба да садржи следеће податке:

* Назив универзитета, Назив факултета, Назив студијског одсека
* Наслов презентације (тема одабрана у складу са силабусом предмета и уз консултације са наставником)
* Студент: Име и Презиме, Година студија, Број индекса
* Место и датум реализације, нпр: Београд, 12. мај 2021.

Наредни слајдови треба треба да садрже комбинацију:

- текста без напомена (за студенте основних студија: укупан обим до 5 страница текста **фонт 12, проред 1,5** уword документу; за студенте докторских студија: укупан обим до 10 страница текста **фонт 12, проред 1,5** уword документу)

- илустрација (кључних за експликацију одабране теме/проблематике).

Последњи слајд треба да садржи **списак коришћене литературе** наведен према пропозицијама које важе за семинарске радове.

**Одржавање презентација:**

Студенти основних студија одржавају презентацију на часу, коју ће наставник оценити.

\*ppt именовати тако да њен назив указује на годину студија и име студента, на пример: III\_Ana Kostres\_ppt; IV\_Jovan Ilic\_ppt; SU20V\_Ivan Jovanovic\_ppt; SAGU\_Iva Kocic\_ ppt

**Прихватање и оцењивање презентација**:

Сваку одржану презентацију наставник ће саслушати и оценити. Сваког студента појединачно, наставник ће информисати о броју поена, уз образложење. Оцењују се и коментаришу следеће компоненте:

1) **структура презентације** – 2 поена (логично структурирана ppt: увод, разрада, закључак);

2) **индивидуални допринос истраживању теме** – 2 поена (заснованост текста на референтној научној литератури и изворима, а не на непровереним информацијама са сајтова као што је wikipedia или искључиво општим прегледима историје уметности);

3) **начин експликације** – 2 поена (фокусираност на тему и анализу уметничких дела, а не на податке из животне биографије уметника који су ирелевантни за његово дело);

4) **поштовање техничких пропозиција** за израду презентације – 2 поена

5) **језичка коректност текста** презентације– 2 поена (правопис).

**Максималан број поена за презентацију** на обавезним предметима **ИУ3** и **ИУ4** је **10.**

На изборнoм предметима **Српска уметност 20. века** и **Српска авангардна уметност максималан број поена за презентацију** је **60**.

\*Наставник има право да презентације које не задовољавају прописане стандарде и нису достављене на време (у договореном термину), не прихвати и не оцени.

\*\*Општи прегледи историје уметности могу се користити као почетни извор информација, али ова врста публикација не може бити једина и основна литература за израду презентација.